Document ID: /roh_data/filtered/fineweb-2-filterrobots_roh.jsonl.gz/47790

La radunanza communala da La Punt Chamues-ch ha approvà la revisiun parziala da la planisaziun locala.
Las miras da la revisiun parziala:
- Examinaziun e reducziun da las zonas da bajegiar surdimensiunadas.
- Zonas d'abitar duain vegnir augmentadas a moda differenziada.
- Mobilisaziun da las reservas dal terren da bajegiar
- Adattaziun da las regulaziuns communalas davart la promoziun da la construcziun d'emprimas abitaziuns e la restricziun da segundas abitaziuns
- Adattaziun da la lescha da construcziun a leschas surordinadas
Quai èn ils cuntegns principals da la revisiun parziala da la planisaziun locala. Il decurs da la planisaziun preveda ina exposiziun da recurs il mars/avrigl 2020. E sche tut va tenor plan duai l'approvaziun da la regenza succeder la stad 2020.
Quella ha la radunanza communala approvà venderdi saira cun gronda maioritad. Preschents a la radunanza communala eran 42 persunas cun dretg da votar.
Ord l'archiv
RTR novitads 06:00